1. **Θεσσαλία, Ήπειρος, Μακεδονία**

**Ερωτήσεις σύντομης απάντησης:**

1. Ποιες ήταν οι συνέπειες των αλυτρωτικών κινημάτων σε όλη τη διάρκεια του 19ου αιώνα;
2. Ποια στάση κράτησαν οι Έλληνες κατά τη διάρκεια του **Κριμαϊκού πολέμου** και ποιες οι συνέπειές του για τους πρόσφυγες;
3. Πώς επηρέασε ο Ρωσοτουρκικός πόλεμος (**1877-1878)** την Ελλάδα;
4. Ποιες ήταν οι αρνητικές συνέπειες του ελληνοτουρκικού πολέμου του **1897**;

**Ερωτήσεις κλειστού τύπου, Σωστό/Λάθος:**

1. Σε όλη τη διάρκεια του 19ου αιώνα, απελευθερωτικά κινήματα ξέσπασαν στην τουρκοκρατούμενη ηπειρωτική Ελλάδα και την Κρήτη, με υποκίνηση ή ανοχή του ελληνικού κράτους.**ΣΩΣΤΟ**
2. Ένοπλοι Μακεδόνες, Ηπειρώτες και Κρήτες πρόσφυγες που είχαν εγκατασταθεί από τον καιρό της Επανάστασης στην ελεύθερη Ελλάδα, έδωσαν το παρών στα αλυτρωτικά και απελευθερωτικά κινήματα που ξέσπασαν στην τουρκοκρατούμενη ηπειρωτική Ελλάδα και την Κρήτη.**ΣΩΣΤΟ**
3. Τα προσφυγικά ρεύματα σε όλη τη διάρκεια του 19ου αιώνα δεν συνέβαλλαν ιδιαίτερα στην αύξηση του πληθυσμού της χώρας.**ΛΑΘΟΣ**
4. Το 1854 ο Κριμαϊκός πόλεμος γέννησε ελπίδες στους Έλληνες ότι έφθανε η ώρα της απελευθέρωσης αρκετών αλύτρωτων ακόμη περιοχών. **ΣΩΣΤΟ**
5. Τα κινήματα που οργάνωσαν επαναστατικά σώματα από την Ελλάδα προκειμένου να ξεσηκωθούν οι κάτοικοι αλύτρωτων περιοχών, κατά τη διάρκεια του Κριμαϊκού πολέμου, πέτυχαν το στόχο τους.**ΛΑΘΟΣ**
6. Όταν οι αντάρτες επέστρεψαν στην Ελλάδα, μετά την αποτυχημένη προσπάθειά τους να ξεσηκώσουν τους κατοίκους υπόδουλων ακόμη περιοχών, τους ακολούθησαν και πολλοί άμαχοι. **ΣΩΣΤΟ**
7. Ο Κριμαϊκός πόλεμος δεν έπληξε τους πρόσφυγες μέσα στην Αθήνα. **ΛΑΘΟΣ**
8. Κατά τη διάρκεια του Κριμαϊκού πολέμου, τα γαλλικά στρατεύματα κατοχής συνέβαλαν στη διάδοση της επιδημίας χολέρας στην Αθήνα. **ΣΩΣΤΟ**
9. Η επιδημία χολέρας έπληξε ιδιαίτερα το νότιο τμήμα της πόλης των Αθηνών, όπου κατοικούσαν πρόσφυγες.**ΣΩΣΤΟ**
10. Προκειμένου να αποκατασταθούν οι πρόσφυγες του 1854, ιδρύθηκε προσφυγικός συνοικισμός στο νότιο τμήμα της πόλης των Αθηνών. **ΛΑΘΟΣ**
11. Ο Ρωσοτουρκικός πόλεμος αναθέρμανε το όνειρο της ανάκτησης της Ηπείρου, της Θεσσαλίας και της Κρήτης. **ΛΑΘΟΣ**
12. Κατά τη διάρκεια του Ρωσοτουρκικού πολέμου, η Ελλάδα επιχείρησε να ενισχύσει την υπεράσπιση των ελληνικών δικαίων με την υπόθαλψη επαναστατικών κινημάτων στις επαρχίες αυτές. **ΣΩΣΤΟ**
13. Τον Ιανουάριο του 1878 ιδρύθηκε στην Αθήνα η Μακεδονική Επιτροπή, με σκοπό την αποκατάσταση των Μακεδόνων προσφύγων. **ΛΑΘΟΣ**
14. Οι Μακεδόνες πρόσφυγες της Νέας Πέλλας, και άλλοι της Εύβοιας, ανταποκρίθηκαν στις προσπάθειες της Μακεδονικής Επιτροπής να συγκεντρώσει στρατιωτική δύναμη. **ΣΩΣΤΟ**
15. Η επανάσταση που οργανώθηκε με τη βοήθεια της Μακεδονικής Επιτροπής ξέσπασε στον Όλυμπο, στα Πιέρια και στη Χαλκιδική και έληξε με ήττα των Ελλήνων επαναστατών από τους Τούρκους.**ΛΑΘΟΣ**
16. Ο ελληνοτουρκικός πόλεμος του 1897 δημιούργησε το τελευταίο ρεύμα (εσωτερικών) προσφύγων.**ΣΩΣΤΟ**
17. Μετά την ήττα του ελληνικού στρατού από τον τούρκικο στον ελληνοτουρκικό πόλεμο του 1897 και την υποχώρησή του, ακολούθησε και γενική έξοδος του άμαχου πληθυσμού, που έφευγε πανικόβλητος.**ΣΩΣΤΟ**
18. Η συνθήκη ειρήνης της Κωνσταντινούπολης προέβλεπε ρυθμίσεις στη θεσσαλική συνοριακή γραμμή με μικρές βελτιώσεις υπέρ των Ελλήνων. **ΛΑΘΟΣ**
19. **Κρήτη**

**Ερωτήσεις σύντομης απάντησης:**

1. Τι προκάλεσε το μεγάλο κύμα προσφύγων από την Κρήτη, πού εγκαταστάθηκαν και ποιες προσπάθειες έγιναν προκειμένου να αντιμετωπιστούν τα προβλήματα που συνάντησαν τόσο στο εσωτερικό όσο και στο εξωτερικό;
2. Ποιο ήταν το μέγεθος του προσφυγικού ρεύματος των Κρητών κατά την περίοδο της διετίας 1867-1868 και πώς αντέδρασε το ελληνικό κράτος;
3. Ποιες ήταν οι εξελίξεις στο ζήτημα των Κρητών προσφύγων τις τρεις τελευταίες δεκαετίες του 19ου αιώνα;

**Ερωτήσεις κλειστού τύπου, Σωστό/Λάθος:**

1. Μεγάλος αριθμός προσφύγων είχε καταφύγει στην Ελεύθερη Ελλάδα το 1841, μετά την αποτυχία κινήματος στην Κρήτη. **ΛΑΘΟΣ**
2. Το γεγονός που προκάλεσε το μεγαλύτερο προσφυγικό κύμα Κρητών στο δεύτερο μισό του 19ου αιώνα ήταν η Κρητική επανάσταση. **ΣΩΣΤΟ**
3. Οι πρώτες κρητικές οικογένειες έφθασαν τον Ιούλιο του 1866 στον Πειραιά και τη Σύρο μέσω Κυθήρων. **ΣΩΣΤΟ**
4. Η Κεντρική Επιτροπή υπέρ των Κρητών ανέλαβε το έργο της αποκατάστασής τους στην νέα τους πατρίδα. **ΛΑΘΟΣ**
5. Προκειμένου να ενισχυθεί ο κρητικός αγώνας και το έργο της περίθαλψης των αμάχων προσφύγων, ιδρύθηκαν στο εξωτερικό διάφορες επιτροπές, όπως αυτή του Λονδίνου. **ΣΩΣΤΟ.**
6. Η «Αγγλοελληνική Επιτροπή» στην Αθήνα ανέλαβε την περίθαλψη 4.000 προσφύγων. **ΛΑΘΟΣ**.
7. Ως τα μέσα του 1867, μικρός σχετικά αριθμός αμάχων κατόρθωσε να φύγει από την Κρήτη. **ΣΩΣΤΟ**
8. Λόγω της διαμαρτυρίας της Οθωμανικής αυτοκρατορίας διεκόπη η μεταφορά γυναικόπαιδων από την Κρήτη, μέσω ξένων πλοίων. **ΣΩΣΤΟ**
9. Το μεγάλο προσφυγικό ρεύμα από την Κρήτη ξέσπασε το 1869. **ΛΑΘΟΣ**
10. Τον Φεβρουάριο του 1868 έφτασαν στην Αθήνα περίπου 10.000 πρόσφυγες από την Κρήτη .**ΣΩΣΤΟ**
11. Το ελληνικό κράτος, μολονότι στήριξε την Κρητική επανάσταση, απέτυχε να αντιμετωπίσει εξίσου και το οξύ προσφυγικό πρόβλημα.**ΛΑΘΟΣ**
12. Στις τρεις τελευταίες δεκαετίες του 19ου αιώνα, η προσφυγική κίνηση που συνδεόταν με τις κρίσεις του Κρητικού ζητήματος ήταν πολύ μεγαλύτερης κλίμακας και είχε προσωρινό χαρακτήρα. **ΛΑΘΟΣ.**
13. Το 1895 ανακινήθηκε πάλι το Κρητικό ζήτημα.**ΣΩΣΤΟ**
14. Τα γεγονότα της περιόδου 1895-1898 προκάλεσαν κύμα μεγάλης φυγής.**ΛΑΘΟΣ.**